‘એક મિનિટ… એક મિનિટ પ્રિયા… તો શું માધવીએ આપણી વચ્ચેથી ખસી જવા માટે જ આ બધું નાટક કર્યું હતું એમ તું કહેવા માંગે છે ? પરંતુ એવું કરવાનું કારણ શું ? તેણે આવું ન કર્યું હોત તોપણ હું તેની પાસે ભવિષ્યમાં ડિવોર્સ માંગવાનો જ હતો ને…! અને એ વખતે તે મને સરળતાથી ડિવોર્સ આપી આપણી વચ્ચેથી ખસી જઈ શકી હોત… તો પછી…!’ અને એકાએક જાણે કે કોઈ વાત સમજમાં આવી હોય તેમ શ્યામલ બોલ્યો; ‘ઓહ, માય ગોડ… એનો અર્થ એવો થયો કે તે ઈચ્છતી હતી કે અમારા સંબંધો તોડવાની જવાબદારી તે પોતાના શિરે લઈ લે… એમ જ ને ? પરંતુ માધવી એવું શા માટે કરે ? શા માટે ?’